Condroz

Condroz is a natuaraimliche Region in Bejgien.

Se liegt im Gebiet vo de wallonischn Provinzn Lüttich, Luxnbuag (nua a bissl), Hennegau und Namur. Iah Haptstod is de Stod Ciney. Se werd im Noadn begrenzt vom Hespengau und im Sidn vo da Region Fagne (ned z' vawexln midm Houchn Venn, frz.: Hautes Fagnes) sowia mid da Region Famenne.

Im Condroz lieng de Gmoana: Huy, Dinant, Florennes, Esneux, Yvoir und Nandrin.

Des Condroz is a seah vo Täla zateite Gengd. Da Bodn bsteht aus Sandstoa, Quarzit, Koichstoa und Schiefa. De Hähnzuig bstehn meist aus wenig fruchtboam Sandstoa, se san iwawiengnd bewoidt. Niedaunga bsitzn oft an tonign oda koichhoitign Bodn, do befindn se Fejda und Wiesn.

Da Noma vo da Region geht vamutli afs kejtogermanische Voik vo de Condruser vo de Gallischn Kriage zurück, von dem man annimmt, dass es diese Gegend bewohnte.

Im Condroz hod zwischn 1275 und 1278 da sognennte "Kuakriag" stottgfundn, dea zwischn Namur und Lüttich ausgfochtn worn is und uma 15.000 Dode noch si zong hod. Ea is afn Diabstoi vo ana Kua zruckgonga, den de beteiligtn Interessngruppm ois Voawond gnutzt hom, an Kriag ozufonga.

 Im Netz